ছবি মুক্তির আগে চমক! সবচেয়ে বড় পোস্টারে ‘চালচিত্র’

কলকাতা: মুক্তি পেল প্রতিম ডি গুপ্তর পরিচালিত ‘চালচিত্র’ (Chaalchitro) ছবির পোস্টার। সল্টলেক সিটি সেন্টারে সবচেয়ে বড় সিনেপোস্টার লঞ্চ হল। অনুষ্ঠানে উপস্থিত ছিলেন টোটা রায়চৌধুরী (Tota Roychowdhury), রাইমা সেন, অনির্বাণ চক্রবর্তী, শান্তনু মাহেশ্বরী, পরিচালক প্রতিম ডি গুপ্ত। থ্রিলার ঘরনার এই ছবিতে একঝাঁক তারকা অভিনয় করেছেন। এই ছবির হাত ধরে টলিউড ইন্ডাস্ট্রিতে পা রাখছেন ওপার বাংলার জনপ্রিয় অভিনেতা জিয়াউল ফারুক অপূর্ব। ‘চালচিত্র’ দিয়ে বাংলা সিনেমায় ডেবিউ করছেন বলিউডের অভিনেতা শান্তনু মাহেশ্বরী (Shantanu Maheshwari )। এই ছবির সৌজন্যেই বড়পর্দায় পা রাখছেন ছোটপর্দার জনপ্রিয় মুখ ইন্দ্রজিৎ বসু।

আরও পড়ুন: ১০ বছর পর পর্দায় কামব্যাক করছেন যশ

মুক্তি পেয়েছে ছবির টিজার। পোস্টারের চার পুলিশের ভূমিকায় দেখা যাচ্ছে টোটা, অনির্বাণ, শান্তনু এবং ইন্দ্রজিৎকে। কলকাতা পুলিশের গোয়েন্দা বিভাগের চারজন পুলিশের একটি দলের গল্প, যার নেতৃত্বে টোটা । এই ছবিতে উঠে আসবে কলকাতার বুকে ধারাবাহিক খুনের তদন্তের কথা। রহস্য-রোমাঞ্চকর গল্পে দেখা যাবে শহরের মহিলারাই একের পর এক টার্গেট হচ্ছেন।